เรื่องร้องเรียน (ร้องเรียน,ถนน) วันที่ 2023-09-27 02:38:24 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038429

ขอความช่วยเหลือช่วยเจรจาไกล่เกลี่ย เกี่ยวกับหนี้สิน ให้แก่ผู้ร้อง .... ที่อยู่ปัจจุบันบ้านเลขที่ ... ถนนพุทธบูชา ซอย 44 แขวงบางมด เขตทุ่งครุ กรุงเทพมหานคร และที่อยู่ตามสำเนาทะเบียนบ้านเลขที่ ... ถนนเจริญนคร แขวงสำเหร่ เขตธนบุรี กรุงเทพมหานคร หมายเลขโทรศัพท์... เนื่องจากผู้ร้องแจ้งว่า เมื่อประมาณปลายเดือนสิงหาคม 2566 (ผู้ร้องไม่ระบุวันที่แน่ชัด) ผู้ร้องประสบปัญหาการเงินขัดข้องไม่สามารถผ่อนชำระเงินหนี้สินนอกระบบกับเจ้าหนี้ได้ ซึ่งผู้ร้องได้กู้ยืมหนี้สินนอกระบบกับเจ้าหนี้จำนวนหลายราย มาเป็นจำนวนเงินทั้งหมดประมาณ 1,000,000 บาท (หนึ่งล้านบาทถ้วน) ผู้ร้องได้ทำการขอผ่อนผันการชำระหนี้สินของผู้ร้อง แต่กับพบว่ามีเจ้าหนี้ 2 ราย โดยรายที่ 1 เพศชาย ชื่อภาคิน (เพียงกล่าวถึงเท่านั้น) หมายเลขโทรศัพท์ 09 8516 5363 ผู้ร้องได้กู้ยืมเงินมาจากเจ้าหนี้รายที่ 1 เป็นจำนวนเงิน 50,000 บาท (ห้าหมื่นบาทถ้วน) มีอัตราดอกเบี้ยเป็นจำนวนเงินวันละ 1,000 บาท (หนึ่งพันบาทถ้วน) และรายที่ 2 เพศชาย ชื่อแซม (เพียงกล่าวถึงเท่านั้น) หมายเลขโทรศัพท์ 09 5376 3183 ผู้ร้องได้กู้ยืมเงินมาจากเจ้าหนี้รายที่ 2 เป็นจำนวนเงิน 200,000 บาท (สองแสนบาทถ้วน) มีอัตราดอกเบี้ยจำนวนเงินวันละ 3,600 บาท (สามพันหกร้อยบาทถ้วน) ซึ่งบุคคลดังกล่าวไม่ยินยอมกรณีขอผ่อนผันการชำระของผู้ร้อง และได้ทำการข่มขู่ผู้ร้อง โดยจะทำการส่งเจ้าหน้าที่ทวงหนี้สินเข้ามายึดทรัพย์สินของผู้ร้องหากไม่ชำระเงินตามกำหนด จากเหตุการณ์ดังกล่าวส่งผลผู้ร้องได้รับความเดือดร้อนเป็นอย่างมาก ไม่มีเงินเพียงพอในการใช้จ่ายในชีวิตประจำวัน จึงประสงค์ให้หน่วยงานที่เกี่ยวข้องดำเนินการช่วยเจรจาไกล่เกลี่ย เกี่ยวกับหนี้สิน เพื่อบรรเทาความเดือดร้อนให้แก่ผู้ร้องต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata